hu fr tr hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu en en en en hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu hu hu hu hu hu hu hu hu fr hu hu hu tr hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu sv nb hu hu hu eo
Babaangol – Ovisangol csoportot indítanék
Angolozik a család – könyv
Hatékony angol nyelvi fejlesztés az óvodában
A kisgyermekkori angol nyelvi fejlesztés nem káros, a megfelelő módszerekre, stratégiára van szükség hozzá
Számtalanszor találkozom azzal a nézettel, hogy káros a korai angol nyelvi nevelés, de biztos érvek nincsenek ezek mögött, ezért úgy döntöttem, hogy írok ezzel kapcsolatban visszajelzést, hiszen én ezzel foglalkozom, látom, hogy ennek milyen hatása van. Szeretném tisztába tenni, hogy tudjatok belőle ti is profitálni.
Szakterületem a kisgyermekkori angol nyelvi nevelés és jelenleg is a PE Többnyelvűségi Nyelvtudományi Doktori Iskolájában a kutatási területem a többnyelvű gyerekek. Számos gyerekkel, pedagógussal és intézményvezetővel találkoztam, nagyon jól rálátok a helyzetre.
10-ből 7 óvodában általában nincs angol nyelvi foglalkozás ma Magyarországon. Ha van akkor sem megfelelő módszerekkel, pedagógusokkal és stratégia nélkül történik. Amiért számos pedagógus úgy gondolja, hogy az ovisangol káros az az, hogy viszonylag kevés szakmai ismeretük van a kétnyelvű és többnyelvű gyerekek kapcsán, tele vannak tévhitekkel, illetve valószínűleg sajnos olyan ovisangol módszerrel, programmal találkoztak, ami valóban káros lehet.
Az egyik leggyakrabban előforduló nézet, hogy a „korai” angolozás káros, megkésett beszédfejlődést okoz, diszlexiás lesz a gyerek, és különben is az óvodában a játék a fontos, tanuljon meg először magyarul. Mondják ezt azok, akik a szomszédtól hallottak hasonló kijelentéseket, akiknek nem kompetenciájuk, hogy a fenti állításokat cáfolják vagy igazolják. Ezzel szemben haladó országokban az első helyen szerepel, hogy az óvodás gyerekek is többnyelvűek legyenek, külön erre a célra képzett speciális óvónők vannak. A legfontosabb az összes tévhit tisztázásánál, hogy a szaknyelv külön terminussal jelöli a két folyamatot, ahogy a gyerekek egy második nyelvet megtanulnak. 10 éves kor alatt nyelvelsajátításról, míg 10 éves kor után nyelvtanulásról beszélünk. Az előbbi az anyanyelv elsajátításához hasonló folyamat, míg a másik már tudatos tanulást jelent. A nyelvelsajátításban igen fontos életszakasz a 2-5 éves kor, ez az úgynevezett kritikus periódus, ami azt jelenti, hogy ebben az életkorban kell bizonyos eseményeknek megtörténni a sikeres nyelvelsajátítás érdekében. Az agyféltekék rugalmasságának fejlődése ekkor a leggyorsabb, majd lelassul és a pubertás kor végére lezárul. Ez azt jelenti a gyakorlatban, hogy óvodáskorban a gyermek agya szivacsként szívja magába a második nyelvet, olyan, mint egy puha viasz és könnyen formázható, később viszont megköt és más módszerekkel kell közelíteni, az agyi változások miatt már nehezebben tanul és nehezebben jut be az információ. Ez az úgynevezett szenzitív periódus elmélet.
Gondoljunk csak a farkasgyerek esetére, aki nem tanult meg beszélni, mert a szenzitív periódus idején nem volt számára minta. Vagy arra, hogy a búvárreflexnek köszönhetően a babaúszáson a picik le tudják zárni az orrnyílásukat, de csak 8-9 hónapos korig. Az óvodai nyelvi fejlesztés egyáltalán nem veszi el az időt a játéktól, sőt, egy plusz lehetőséget biztosít, mint akár az óvodai úszás vagy tánc. És való igaz, hogy az angol nyelv az egyik legnehezebb a diszlexiások számára, de önmagában nem okoz diszlexiát, ahogy megkésett beszédfejlődést sem. Sokkal inkább oka ezeknek a problémáknak a TV, média, digitalizáció és mozgásszegény gyerekkor.
Anélkül, hogy tudományos kutatási és neurológiai területekbe belefolynék, csak azt tudom mondani, a heti egyszeri vagy akár kétnyelvű magyar-angol óvodai környezet csak hozzájárul a gyermek fejlődéséhez minden téren, hiszen komplex fejlesztést tesz lehetővé. Hiba lenne azt gondolni, hogy domináns magyar nyelvi környezetben, ahol a magyar nyelvű mondókákra, mesékre is hangsúlyt fektetnek, ott ettől az angol foglalkozástól lenne a gyereknek problémája. Ahhoz, hogy valaki kétnyelvűvé váljon az ébrenléti idő minimum 30 %-át a célnyelven kell töltenie, bátran kiszámolhatjuk, hogy még így is nyelvi fürdőről van szó az óvodai életben, ha otthon egyébként nem használják az angolt.
Ezzel szemben, ahol a gyermek óvodai angol nyelvi foglalkozásokon is részt vesz, sokkal nagyobb magabiztossággal kezdi az iskolát – gondoljunk csak bele, hogy mennyi stresszforrástól menekül meg. ha barátságba kerül a nyelvvel. De ha elvonatkoztatunk tőle, hogy a gyereknek miért hasznos, akkor nézzük, hogy mit profitálhat belőle az óvónő vagy óvoda, ha a szülői igényeknek megfelel és biztosítja a megfelelő angol nyelvi foglalkozást. Egyrészről elégedettebb szülők, akik viszik tovább a pedagógus és az intézmény hírét ezáltal több gyereket fognak oda íratni, másrészt anyagi szempontból is magasabb árat kérhet egy foglalkozásért a pedagógus, sőt a magánóvoda akár éves díjat is emelhet gyerekenként. Óvónőként növelhető a versenyképesség, saját szakállra is tarthatsz foglalkozást, amivel biztosíthatod saját magad jövőjét.
A program, módszer azonban valóban lényeges. A többség fejében a poroszos nyelvoktatási mód van, és ezzel találkozom a legtöbbször sajnos még óvodákban is. Amikor az óvónő vagy nyelvtanár megkapja a feladatot, hogy tartson ovisangolt – mert beszél angolul középfokú szinten – akkor nekik nincs a birtokukban megfelelő tudás ehhez. Ez olyan, mint amikor az olimpikonnak csak annyit mondanak, hogy készüljön fel a versenyszámra, de nincs edzője, aki megmondja neki, hogyan és milyen elvek mentén lesz sikeres a felkészülése. Ha a tervezéskor vagy a kivitelezéskor elcsúszik, akkor már nem érkezik az eredmény. Ezért olyan nyelvi programmal kell dolgozni, ami figyelembe veszi a magyar gyerekek igényeit (lásd említett diszlexia kérdés és a nyelvi hangzókészletünk) másrészt stratégia mentén szervezi egész évre a tudásanyagot, hogy mit és miért játszunk a foglalkozásokon, ahol egy percet sem ülnek a gyerekek, nincs képkártya-mutogatás és céltalan mondókatanulás, hanem minden egyes percnek megvan a célja. Ez azonban gondos tervezést igényel, nem csak annyiból áll, hogy éves tanmenetet meg YouTube dalokat gyűjtögetünk. Mert bár az angol nyelvi tudás alapfeltétel az óvodai angolozáshoz, mint az olimpikon alapkészsége, de rendszerbe, stratégiába kell szervezni, hogy mi alapján dolgozzon.
A kisgyermekkori nyelvoktatás felelősségteljes kihívás, így aki óvodások (angol) nyelvi fejlesztésére adja a fejét, saját magának is fejlődnie kell. Cserébe viszont gazdagabb lesz csillogó gyerekszemekkel, szülői elégedettséggel és anyagi téren is, hiszen a nyelvtudás érték, ezt mindenki tudja.
Ne nyeld be azt, amit mindenhonnan hallasz, sajnos a legtöbben nem képzik magukat ezen a területen, külföldön ez már nagyon régóta és jól működik. Ne hagyjuk, hogy ránk erőltessék, hogy ez káros. Most már Te is látod, hogyan tudod jobban kiszolgálni a szülői elvárásokat.
Tudásoddal a társadalmi felelősségvállalás szintjére léphetsz, változást idézhetsz elő, ami mindig azzal is jár, hogy lesz
olyan, aki azzal zrikál, hogy ez csak úri huncutság, de ne törődj vele!
Az Angol Kalauz program nem franchise rendszerben gondolkodik, hanem olyan szemléletmódváltást kezdeményez, amely a jövő nyelvoktatása kapcsán előre mutató, eredményes, hatékony és az oktatók számára örömteli, ugyanakkor anyagi haszonnal is jár!
Közoktatásban dolgozó pedagógus vagyok (óvoda, általános iskola), a mindennapi munkám megkönnyítéséhez, módszertani megújuláshoz keresek szakmai tartalmakat az angol nyelvi foglalkozások, angolórák színesítéséhez (nem származik anyagi hasznom a foglalkozásokból), szükségem van kreditekre is
Magánóvodában dolgozó pedagógus vagyok, illetve
magánszférában saját magam szervezem az angol nyelvű foglalkozásaimat
Még csak keresem a lehetőségeket, hogyan tudnék profitábilis és hatékony angol nyelvi foglalkozásokat indítani, vezetni saját magam
Innovatív intézményvezető/fenntartó (óvoda, bölcsőde) vagyok,
az angol nyelvi program bevezetése, színvonalas működtetése kapcsán keresem a lehetőségeket, amivel sikeresen és hatékonyan szervezhetők az angol foglalkozások, mindennapok
Szülőként keresek segítséget a kétnyelvű neveléshez, a játékos angolozáshoz, gyermekem angol nyelvi fejlesztéséhez
Modern, precíz, játékos. Óriási segítség egy anyukának, egy óvó néninek, egy tanító néninek, aki elhivatottságot érez arra, hogy a jövő nemzedékében elültesse az idegennyelv iránti szeretetet, tiszteletet.
Melinda könyve és foglalkoztató csomagja nem csak a két-tannyelvű suliba járó gyerekemnek segített. Hanem, amikor a család Kanadába töltött majdnem egy évet, ott a kinti gyerekekkel is tudtunk angolozni játékosan. Pedagógusoknak is ajánlom ezt az oldalt.
Gazdag tartalom, jól felépített struktúra, remek hangulat a képzési napon. Szívesen ajánlom pedagógusi munkához és családi neveléshez egyaránt
It was great to meet Melinda, who is on the same page as me! We think the same, we believe the same , we work together as a team. I only can say great things about her books and workshops . She is experienced, professional and someone you could trust.
Nap mint nap új ötleteket és inspirációkat kapunk tőle az otthoni játékos angolozáshoz. Azoknak ajánlom Melindát, akik szeretnének gyermeküknek jobb jövőt teremteni azáltal, hogy játékosan tanulnak nyelvet. Melinda többet ad számunkra azzal, hogy hasonló korú gyermeke van, mint a kislányom, és akinek a fejlődését, fejlesztését nyomon követve mi is a megfelelő szinten haladva fejlődünk. Hasonló cipőben járunk! Köszönjük Melinda!
Óvónéniként ért az a feladat,hogy képzettség nélkül,pusztán nyelvtudással 3-7 éveseknek tartok angol foglalkozásokat.Rengeteg kutatás után leltem rá az Angol Kalauzra,amely rendkívűl megkönnyítette munkámat.A könyvben nagyon jó versek,dalok szerepelnek “használati útmutatóval”.Kislányomat otthon sosem tanítottam,nem beszéltem hozzá angolul(pár kis mondatocska kivételével),mégis sokat tanult,és imádta,így már otthon is kérte,hogy játszuk azokat a játékokat,és beszéljünk angolul.Köszönöm!
Végre egy hely,ahol nem érzem magam csodabogarnak,hanem bátorítást kapok azért,hogy angolul is foglalkozok a gyerekemmel.Melinda visszajelzései és kiadványai mindig adnak egy lökést a megfelelő irányba,ha esetleg elbizonytalanodnánk.Mindenkinek csak ajánlani tudom Melinda módszertanát!
Melindáék lelkesedése fantasztikus, szuper, elhivatott csapat. A gyerekeket játékokon keresztül ismertetik meg az angol nyelvvel. Az 1 napos képzésen újra gyerekké váltam, élveztem minden percét. Rengeteg gyakorlatban használható játékkal gyarapodtunk, amit azonnal lehet hasznosítani.  Akinek lehetősége van, jelentkezzen!!! Köszönöm a sok élményt!
Egy nagyon tartalmas és jól felépített képzést nyújtottak Melindáék, amely során kedvességük, felkészültségük,elhivatottságuk végig jelen volt. 🙂 Bátran ajánlom pedagógusoknak és szülőknek is egyaránt, mind a képzést, mind az oldalt. 😉
Azoknak ajánlom Melindát, akik nyitottak az angolozásra és szeretnének egy láthatatlan segítőt maguk mellé, mert támogatást és bátorítást igényelnek a gyermekekkel való foglalkozáshoz.
Egy kétnyelvű nevelésről szóló rendezvényen találkoztam Melindával az első gyermekem születése után nem sokkal, és ő adta nekem az első inspirációkat, hogy hogyan kezdjek hozzá a kicsimmel az angolozáshoz. Most már közel 4 éve követem, mindig kapok valami hasznos tanácsot, és gyors választ a kérdéseimre. Köszönöm. Gratulálok a munkádhoz!
Az tetszik a legjobban, hogy minden témához kapok valami segitséget, így nem kell folyton az internetet böngésznem. A könyvek, feladatlapok, programcsomagok ráadásul nem csak szakmailag, de esztétikailag is nagyon igényesek. Most kezdtem az angol foglalkozást az ovisokkal, és Melinda folyamatosan támogat, segít, inspirál és lelkesít ebben.
A kislányommal születése óta angolul beszélek. Ehhez nagy segítség volt az Angolozik a család című könyv, átlendített sok mélyponton, sok ötletet adott, hogy hogyan tudom ezt kivitelezni. Kétévesen már ott tart a lányka, hogy mondatokat alkot angolul és átírja a már ismert mondókákat, ahogy neki tetszik:-) A napjaink zökkenőmentesek angolul is.
Azért követem Melindát és azért olvasom a blogját, mert nagyon sok hasznos és könnyen bevethető ötletet tudok meríteni tőle az otthoni játékos angolozáshoz. Szinte családtaggá vált, kisfiam mindig kérdezi: “Melinda ma is küldött valamit?” Köszönjük szépen!
Azért követem Melindát és azért olvasom a blogját, mert alaposságával, lelkesedésével, hitelességével, személyes példájával rengeteg új ötletet és motivációt ad szülőként és tanárként egyaránt. Bárkinek jó szívvel ajánlom Melindát, mert rendkívül nyitott, segítőkész, felkészült pedagógus, lelkiismeretes szülő, aki szívesen osztja meg tapasztalatait, ötleteit másokkal. Folyamatosan tanulok Melindától például kitartást, elhivatottságot. Melindát saját személyes példája teszi mássá. Köszönjük, Melinda! 🙂
MIÉRT VÁLASZD AZ ANGOL KALAUZT?
Egyedi fejlesztésű, magyar családokra szabott, védjegyes tananyagokkal dolgozunk
Módszereinket és tananyagainkat 10 év tapasztalat alapján fejlesztettük ki úgy, hogy az mókás és egyben hatékony tanulást biztosítson minden szülő, pedagógus és gyermek számára!
Az Angol Kalauz a Szellemi Tulajdon Nemzeti Hivatala által a 223 749 számon lajstromozott védjegy
Oktatási Hivatal és az EMMI által akkreditált pedagógus-továbbképző program
Egyedileg létrehozott módszertanunkat az Oktatási Hivatal elismerte és akkreditálta. A pedagógusok 60 kreditpontot szerezhetnek képzésünkön. Hivatalos akkreditációt csak a legmagasabb színvonalú képzések kaphatnak! Alapítási engedély nyilvántartási száma: 9-300/2018.
Copyright © Fürész-Mayernik Melinda
Biztonságos online fizetés Barionnal
Az oldal teljes tartalma, az Angol Kalauz program módszertana, a foglalkozások és a tanfolyamok, a kapcsolódó szolgáltatások szerzői jogi védelem alatt állnak. A tartalmak elektronikus vagy nyomtatott formában való utánközlése csak a szerző, Fürész-Mayernik Melinda engedélyével lehetséges. A tartalmak engedély nélküli, illetve jogosulatlan felhasználása esetén a szerző jogosult kiszámlázni másolt oldalanként napi 100 000 Ft összegű kötbért. A kötbér megfizetése nem jelenti azt, hogy a tartalom használatára jogosulttá válik.
A kényelmes és biztonságos online fizetést a Barion Payment Zrt. biztosítja, MNB engedély száma: H-EN-I-1064/2013
Az Angol Kalauz a Szellemi Tulajdon Nemzeti Hivatala által a 223 749 számon lajstromozott védjegy .
Akkreditált pedagógus-továbbképző program: Angol Kalauz program az óvodában és az alsó tagozatban: Alapítási engedély száma: 9/300/2018.
Angol Kalauz Tehetségpont: Regisztrált tehetségpont: TP 111 002 693.
Felnőttképzési nyilvántartási szám: B/2020/000599.
Az Angol Kalauz program a kisgyermekek angol nyelvi nevelésére, fejlesztésére helyezi a hangsúlyt, az Angol Kalauz komplex módszerre építve ismerteti meg a gyerekeket és a szülőket az angol nyelvvel.
Az Angol Kalauz program a kisgyermekek angol nyelvi nevelésére, fejlesztésére szolgáló Fürész-Mayernik módszeren alapul, amely Fürész-Mayernik Melinda szellemi terméke.
Ha kérdésed van, írj vagy hívd bátran a program alapítóját, Fürész-Mayernik Melindát.
A honlap további használatához a sütik használatát el kell fogadni. További információ Elfogad
Ez a weboldal sütiket (cookie) használ a lehető legjobb felhasználói élmény érdekében. A weboldal további használatával jóváhagyja, hogy cookie-kat használjunk. További információ az adatkezelésről: https://angolkalauz.hu/adatvedelmi-tajekoztato/